b"\n_START_ARTICLE_\nHefaistos\n_START_PARAGRAPH_\nHefaistos er i gr\xc3\xa6sk mytologi smedenes-, h\xc3\xa5ndv\xc3\xa6rks- og ilds gud. Han var s\xc3\xb8n af Hera, som har bragt ham til verden uden Zeus's hj\xc3\xa6lp, da hun var vred over omst\xc3\xa6ndighederne vedr\xc3\xb8rende Athenes f\xc3\xb8dsel. Han blev f\xc3\xb8dt som kr\xc3\xb8bling og blev smidt i havet af Hera efter f\xc3\xb8dslen. Han landede i havet og blev samlet op af havnymfen Thetis, mor til Achilleus._NEWLINE_Han blev smidt ned fra Olympen af Zeus, da han pr\xc3\xb8vede at hj\xc3\xa6lpe Hera, der var sp\xc3\xa6ndt op mellem himmel og jord. Han faldt indtil aftenstid, hvor han landede p\xc3\xa5 \xc3\xb8en Lemnos. Han vendte senere tilbage til Olympen p\xc3\xa5 ryggen af et muldyr._NEWLINE_Hefaistos var en af de mest elskede guder, fordi han blandt andet var hj\xc3\xa6lpsom og retf\xc3\xa6rdig, og det er sagt, at han var netop den, der kunne skabe fred mellem Zeus og Hera efter at de havde sk\xc3\xa6ndtes. Han var gift med Afrodite, men nok ikke videre lykkeligt, da hun var ham utro med Ares. Og s\xc3\xa5 var det ogs\xc3\xa5 ham der smedede lyn til Zeus. Han svarer til Vulkan i romersk mytologi."